Փողդ կամ կյանքդ (Վիքի Ռոբին, Ջո Դոմինգես)

**Փողդ կամ կյանքդ. Փողի հետ ձեր հարաբերությունների վերափոխումը և ֆինանսական անկախության հասնելը** (), Վիքի Ռոբինի, Ջո Դոմինգեսի համահեղիանակությամբ 1992 թվականին գրած ստեղծագործություն։ Գիրքն ունեցել է տարբեր լեզուներով ավելի քան 60 հրատարակություն։

## Գիրք
Գիրքը հիմնված չէ տեսության, լավ գաղափարների կամ նոր փիլիսոփայության վրա: Այն լի է օրինակներով, պատմություններով և բազմաթիվ մարդկանց փորձառություններով, որոնք հետևել են հեղինակների` իրենց ճանապարհորդության ընթացքում դեպի ֆինանսական անկախություն տանող ինը քայլից բաղկացած ծրագրին։

«Փողդ կամ կյանքդ» գրքի նպատակն է վերափոխել անձի և փողի հարաբերությունները, որոնք ներառում են ոչ միայն անձի վաստակը, ծախսերը, պարտքերը և խնայողությունները. այն նաև ներառում է այն ժամանակը, որը այս գործառույթները զբաղեցնում են քո կյանքում։ Բացի այդ՝ անձի և փողի հարաբերությունները արտացոլվում են այն բավարարվածության և իրացման զգացողության մեջ, որը նա կարող է ստանալ իր ընտանիքի, համայնքի և մոլորակի հետ կապից։

Գրքում բերված փաստերը ենթադրում են, որ մարդկանց ֆինանսական կյանքը գործում է իրենց կյանքի մնացած մասից առանձին։ Գիրքը պատմում է ամեն ինչ այն վերականգնելու մասին։ Ներկայացնում է ինտեգրումը, կյանքին՝ որպես «ամբողջական համակարգի» մոտեցումը։ Այն ամենահիմնական ազատության, ինքնուրույն մտածելու ազատության մասին է։

Նոր ճանապարհային քարտեզ ստեղծելու համար գիրքն առաջարկում է 9 քայլ․

# Հաշտվել անցյալի հետ
# Ներկայիս մեջ լինել՝ հետևելով ձեր կյանքի էներգիային
# Ամսական աղյուսակ կազմել (ու՞ր է գնում ամեն ինչ)
# Երեք հարց, որոնք կփոխեն ձեր կյանքը՝
## Արդյո՞ք ես ստացա բավարարվածություն և արժեք՝ կյանքի ծախսած էներգիային համապատասխան։
## Կյանքի էներգիայի այս ծախսը համահո՞ւնչ է իմ արժեքներին և կյանքի նպատակին։
## Ինչպե՞ս կարող էին փոխվել այս ծախսերը, եթե ես ստիպված չլինեի աշխատել ապրուստի համար։
# Կյանքի էներգիան տեսանելի դարձնել
# Գնահատել ձեր կյանքի էներգիան՝ նվազագույնի հասցնելով ծախսերը
# Գնահատել ձեր կյանքի էներգիան՝ առավելագույնի հասցնելով եկամուտը
# Կապիտալ և հատման կետ
# Ձեր ֆինանսների կառավարում
Անկախ նրանից, թե մենք «ֆինանսական անկախությունը» սահմանում ենք որպես պարտքերից ազատ լինելը, տնտեսական անկումներին դիմակայելու համար բավարար խնայողություններ ունենալը, թե որպես լիարժեք «վաղաժամ թոշակի անցնելը», որը հնարավորություն է տալիս լրիվ դրույքով նվիրվել ձեզ համար ամենակարևորին, Ջո Դոմինգեսի կողմից մշակված հետևյալ չափանիշները վերաբերում են ձեր շնչի հաշվով կատարվող ցանկացած գործի (չնայած յուրաքանչյուր անձ յուրաքանչյուր չափանիշը տարբեր կերպ է կշռադատում).

* Ձեր կապիտալը պետք է եկամուտ ապահովի։
* Ձեր կապիտալը պետք է լինի բացարձակապես անվտանգ։
* Ձեր կապիտալը պետք է լինի լիովին իրացվելի ներդրման մեջ։ Դուք պետք է կարողանաք այն փոխարկել կանխիկի ցանկացած պահի՝ արտակարգ իրավիճակները լուծելու համար։
* Ձեր կապիտալը չպետք է նվազեցվի ներդրման պահին ավելորդ միջնորդավճարների կամ այլ ծախսերի պատճառով։
* Ձեր եկամուտը պետք է լինի բացարձակապես անվտանգ։
* Ձեր եկամուտը չպետք է տատանվի։ Դուք պետք է ճշգրիտ իմանաք, թե որքան կլինի ձեր եկամուտը հաջորդ ամիս, հաջորդ տարի և 20 տարի հետո։
* Ձեր եկամուտը պետք է վճարվի ձեզ կանխիկով՝ կանոնավոր ժամանակահատվածներում։
* Ձեր եկամուտը չպետք է նվազեցվի վճարների, կառավարման վճարների կամ մարման վճարների պատճառով։
* Ներդրումը պետք է ապահովի այս կանոնավոր, ֆիքսված հայտնի եկամուտը՝ առանց ձեր կողմից որևէ հետագա մասնակցության կամ ծախսի։ Այն չպետք է պահանջի պահպանում, կառավարում, աշխարհագրական ներկայություն կամ ուշադրություն՝ «աստվածային գործողությունների» պատճառով։
Գիրքը ընթերցողին չի ստիպում ընտրություն կատարել՝ փողի կամ կյանքի միջև.

Ընթերցողին ընտրություն կատարելու պարտադրանքի փոխարեն Ռոբինն ու Դոմինգեսը կառուցում են ճանապարհային քարտեզ, որը թույլ է տալիս ընթերցողին ինքնուրույն հասնելու այդ որոշմանը՝ միաժամանակ հասնելով ֆինանսական անկախության:

## Հեղինակներ
**Վիկի Ռոբինը** հմուտ նորարար, գրող և խոսնակ է։ Մրցանակներ է ստացել Co-op America-ից և Sustainable Northwest-ից իր նորարարական աշխատանքի համար, այդ թվում՝ իր «Տեսլականներ. Մարդիկ և գաղափարներ՝ ձեր կյանքը փոխելու համար» գրքի հրատարակման համար։ Նա կարևոր դեր է խաղացել «Conversation Cafes», «Sustainable Seattle» և «New Road Map» ասոցիացիաների հիմնադրման գործում, ինչպես նաև եղել է «Transition US» ոչ առևտրային կազմակերպության հոգաբարձուների խորհրդի անդամ։ Նրա վերջին գիրքը՝ «Օրհնելով մեզ կերակրող ձեռքերը. ինչ կարող է մեզ սովորեցնել տանը մոտ ուտելը սննդի, համայնքի և մեր տեղի մասին Երկրի վրա», հրատարակել է Viking հրատարակչությունը 2014 թվականին։

**Ջո Դոմինգեսը** (1938–1997) Ուոլ Սթրիթի հաջողակ ֆինանսական վերլուծաբան էր, որ թոշակի է անցել 31 տարեկանում։ Սա հնարավոր է դարձել նրա իր համար ձևակերպված ինը քայլերին հետևելու շնորհիվ, որոնց հայեցակարգը նա դասավանդել է երկար տարիներ և ինչը ներկայացված է «Փողդ կամ կյանքդ» գրքում։ Նրա գաղափարը շարունակում է իր գործունեությունը ծավալվել «Փողի հետ ձեր հարաբերությունների վերափոխումը և ֆինանսական անկախության ձեռքբերումը» աուդիո դասընթացում (պատրաստվել է Sounds True-ի կողմից): 1969 թվականից ի վեր Ջո Դոմինգեսը կամավորական աշխատանք է կատարել՝ և՛ իր հետազոտական, ​​և՛ դասավանդման գործունեությունից ստացված ողջ հասույթը նվիրաբերելով փոխակերպող նախագծերին։

Ջոզեֆ Ռ. Դոմինգեսը և Վիքի Ռոբինը «Նոր ճանապարհային քարտեզ» հիմնադրամի հիմնադիրներն են, որը կամավորական, ոչ առևտրային կազմակերպություն է, որը խթանում է մեր աշխարհի մարդկային, կայուն ապագան։

## Արձագանք

## Ծանոթագրություններ

Կատեգորիա:1992 ոչ գեղարվեստական գրքեր
Կատեգորիա:Անգլերեն գրքեր
Կատեգորիա:Ֆինանսների կառավարում